hotchpotch/miracl-hf-unified huggingface dataset:
কম্বোডিয়ার পর্যটন
কম্বোডিয়ার পর্যটন শিল্প কম্বোডিয়ার অর্থনীতিতে সবথেকে গুরুত্বপূর্ণ একটি সেক্টর। ২০১৩ সালে, বিগত বছরের তুলনায় পর্যটক আগমন ১৭.৫ শতাংশ বৃদ্ধি পায়, এর সাথে ব্যবসায়িক দর্শনার্থীর সংখ্যা ৪৭ শতাংশ বৃদ্ধি পায়।* আসিয়ান দেশসমূহে
কম্বোডিয়াকে আন্তর্জাতিকভাবে ছড়িয়ে দিতে তার প্রধান বিপণন স্লোগান হচ্ছে "বিস্ময়য়ের রাজ্যের উষ্ণতা পান"
ইন্দোনেশিয়া-পানামা সম্পর্ক
ইন্দোনেশিয়া-পানামা সম্পর্ক ইন্দোনেশিয়া এবং পানামা এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭৯ সালে এই দুই দেশের মধ্যে আনুষ্ঠানিক কূটনৈতিক সম্পর্ক স্থাপিত হয়। সম্পর্কের শুরু থেকেই এই দুই দেশই অপরপক্ষের কৌশলগত গুরুত্ব সম্পর্কে ধারণালাভ করতে পেরেছে। ইন্দোনেশিয়ার জন্য কৌশলগত এবং ভৌগলিকভাবে পানামা গুরুত্বপূর্ণ। কারণ মধ্য আমেরিকা এবং ক্যারিবীয় অঞ্চলে বাণিজ্যের প্রসার বৃদ্ধি এবং ওই অঞ্চলে অবস্থান সুগঠিত করার জন্য পানামার ভৌগলিক অবস্থান সুবিধাজনক। অপরদিকে পানামার জন্য আসিয়ান অঞ্চলে অবস্থান সুগঠিত করার জন্য ইন্দোনেশিয়া কৌশলগতভাবে গুরুত্বপূর্ণ।
পানামার রাজধানী পানামা সিটিতে, ইন্দোনেশিয়ার স্থায়ী দূতাবাস রয়েছে। একইভাবে, ইন্দোনেশিয়ার রাজধানী জাকার্তায় পানামার একটি স্থায়ী দূতাবাস রয়েছে।
পানামায় ইন্দোনেশিয়ার পণ্যের ভাল চাহিদা রয়েছে এবং ভবিষ্যৎ রয়েছে। তাই পানামার বাজারের ব্যাপারে ইন্দোনেশিয়া আগ্রহী। বর্তমানে, ব্রাজিল, আর্জেন্টিনা, এবং চিলির পর লাতিন আমেরিকার দেশগুলোর মধ্যে পানামা ইন্দোনেশিয়ার চতুর্থ বৃহত্তম ব্যবসায়িক অংশীদার।পানামার বাণিজ্য মন্ত্রণালয় ইন্দোনেশিয়ার ব্যবসায়ীদের বিনিয়োগের আহ্বান জানিয়েছে। দেশটির মন্ত্রণালয় আরও জানিয়েছে এই ক্ষেত্রে ইন্দোনেশিয়ার ব্যবসায়ীরা পানামার অভ্যন্তরে কোলন ফ্রি জোন (সিএফজেড) -এ অর্থনৈতিক কার্যক্রম চালানোর সুযোগ পাবে।
২০১১ সালে, দুই দেশের মধ্যকার বাণিজ্যের পরিমাণ ছিল ২১৮.৭ মিলিয়ন (২১.৮৭ কোটি) মার্কিন ডলারের, যা পূর্বের ২০১০ সালের ১৫০.৭ মিলিয়ন (১৫.০৭ কোটি) মার্কিন ডলার এর তুলনায় ৪৫.১ শতাংশ বেশি ছিল। এছাড়াও ২০০৭ থেকে ২০১১ পর্যন্ত এই দুই দেশের বাণিজ্যের বার্ষিক প্রবৃদ্ধি ছিল ৩৩.৭ শতাংশ। পানামায় ইন্দোনেশিয়ার প্রধান রপ্তানি পণ্য হল, জুতা, ইলেকট্রনিক যন্ত্রাংশ, টেক্সটাইল এবং যানবাহনের টায়ার। অপরদিকে ইন্দোনেশিয়ায় পানামার প্রধান রপ্তানিখাত হল জাহাজ শিল্পে।
পানামাতে অবস্থিত ইন্দোনেশিয়া দূতাবাস কতিপয় অনুষ্ঠানে, পানামার কাছে ইন্দোনেশীয় সংস্কৃতি তুলে ধরেছে.। ২০১৩ সালের ২৮ আগস্ট এরকম এক কূটনৈতিক পর্যায়ের অনুষ্ঠানে ইন্দোনেশীয় দূতাবাস নিজেদের সংস্কৃতি তুলে ধরে। এর মধ্যে ছিল বালির বিয়ের কনের পোশাক, ছবি এবং সাজসজ্জা। এর সাথে ছিল বালির ঐতিহ্যবাহী সঙ্গীত, ইন্দোনেশিয়ার বিভিন্ন অঞ্চলের ছবি এবং ইন্দোনেশীয় খাবার পরিবেশন করা হয়। 
এছাড়াও আটলাপা কনভেনশন সেন্টার এ অনুষ্ঠিত এক ফ্যাশন সপ্তাহে, ইন্দোনেশিয়ার ঐতিহ্যবাহী পোশাক, বাটিক, ইকাট এর প্রদর্শনী হয়। পানামায় অনুষ্ঠিত কোন অনুষ্ঠানে এটিই ছিল, ইন্দোনেশীয় কোন পোশাকের প্রথম প্রদর্শনী।সেই অনুষ্ঠানে পানামার ফ্যাশন ডিজাইনার ইজাবেল কাচিন বাটিক এবং ইকাট কে তাঁর কাজের মধ্যে ব্যবহার করেন এবং এরকম ১৫ টি পোশাক প্রদর্শন করেন। পানামাতে ইন্দোনেশিয়াকে পরিচিত করার এসকল প্রচেষ্টা, ইন্দোনেশিয়া এবং পানামা এর সম্পর্ক আরও শক্তিশালী করতে গুরুত্বপূর্ণ ভূমিকা রাখে।
কুমুদিনী ওয়েলফেয়ার ট্রাস্ট
কুমুদিনী ওয়েলফেয়ার ট্রাস্ট হলো বাংলাদেশের একটি বিখ্যাত জন-কল্যাণমূলক সংগঠন। মানব সেবায় অনন্য সাধারণ অবদানের জন্য ১৯৮৪ সালে এটিকে “সমাজসেবায় স্বাধীনতা পুরস্কার” প্রদান করা হয়।
মানবতার সেবার ক্ষেত্রে অসাধারণ অবদানের জন্য ১৯৮৪ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
আজিজ আহমেদ
আজিজ আহমেদ, (; জন্মঃ ২৪ জুন ১৯০৬ – মৃত্যু ১৯৮২), পাকিস্তানের একজন রাষ্ট্রপতি ছিলেন এবং ১৯৭৩ থেকে ১৯৭৭ সাল পর্যন্ত পাকিস্তানের ১২ তম পররাষ্ট্রমন্ত্রী হিসেবে দায়িত্ব পালনকালে "কোল্ড ওয়ার সার্ভিং ইন দ্যা ক্যাপাসিটি" একজন কূটনীতিক হিসেবে কাজ করেন। তৎকালীন সময়ে আহমদ মার্কিন যুক্তরাষ্ট্রের পাকিস্তানী রাষ্ট্রদূত হিসাবেও কাজ করেন (১৯৫৯–৬৩) এবং পরিশেষে পাকিস্তানের রাষ্ট্রপতি আইয়ুব খান কর্তৃক পররাষ্ট্র সচিব হিসাবে (১৯৬০–৬৭) নিযুক্ত হন।
প্রাথমিকভাবে তিনি প্রাদেশিক মন্ত্রী জুলফিকার আলী ভুট্টোর পর পররাষ্ট্র সচিব হিসেবে দায়িত্ব পালন করেন। আইয়ুব খান কর্তৃক স্বাক্ষরিত তাশখন্দ চুক্তির বিরোধিতায় করার কারনে তিনি অবসর গ্রহণের জন্য নির্বাচিত হন এবং ১৯৬৫ সালে ভারতের সাথে যুদ্ধবিরতির আয়োজনে সহযোগীতা করেন। ১৯৭০ সালের পাকিস্তানের সাধারণ নির্বাচন পরবর্তী সময় ও ১৯৭১ সালে ভারত সাথে যুদ্ধ শুরু হলে এবং ১৯৭৭ সালে সামরিক অভ্যুত্থানের বিরুদ্ধে সমালোচনার পর রাষ্ট্রপতি মুহাম্মদ জিয়া-উল-হক কর্তৃক অবসর না নেওয়া পর্যন্ত আহমদকে পাকিস্তান পররাষ্ট্র মন্ত্রী হিসেবে নিযুক্ত করা হয়েছিল। বৈদেশিক কূটনৈতিক সেবা থেকে অবসর গ্রহনের পরে আহমেদ ইসলামাবাদে সাদামাঠাভাবে জীবনযাপন করেছেন এবং ১৯৮২ সালে মৃত্যুবরণ করেন।
আজিজ আহমেদ ১৯০৬ সালের ২৪ জুন তারিখে ব্রিটিশ ভারতীয় সাম্রাজ্যের অমৃতসরের তরণ জেলার একটি আরাইন পরিবারে জন্মগ্রহণ করেন। তিনি অমৃতসরে প্রাথমিক শিক্ষাজীবন শুরু করেন এবং পরবর্তীতে লেখাপড়া শেষ করার জন্য লাহোরে স্থানান্তরিত হন। যদিও অধ্যয়ন শেষ হলেও তিনি সেখানে স্থায়ীভাবে বসবাস শুরু করেন। ১৯২৪ সালে সেখানে তিনি একটি সরকারি কলেজে যোগদান করেন এবং ১৯২৮ সালে তিনি রাষ্ট্রবিজ্ঞানে স্নাতক ডিগ্রী লাভ করেন। তারপর তিনি উচ্চতর শিক্ষার জন্য যুক্তরাজ্য চলে আসেন এবং যেখানে বৃত্তির প্রস্তাব পান। এরপর তিনি ব্রিটিশ সরকার পুরস্কার লাভ করেন। তিনি তার সর্বশেষ ডিগ্রী মাস্টার্স রাষ্ট্রবিজ্ঞানে সম্পন্ন করেন।
আজিজ আহমেদ ছিলেন ভারতীয় সিভিল সার্ভিসের (আইসিএস) এর একজন সিনিয়র সদস্য এবং পরবর্তীতে পাকিস্তানের সিভিল সার্ভিস (সিএসপি) হন। ১৯৪৭ সালে স্বাধীনতার পূর্বে আহমেদ পুর্ব বাংলায় চাকরি করেন এবং ১৯৩৮ সালের ঋণ সংশোধনের আইনটি বাস্তবায়ন করার প্রতিশ্রুতিবদ্ধ ছিলেন।
১৯৮২ সালের অক্টোবরে আজিজ আহমেদ মৃত্যুবরণ করেন এবং তাকে পাকিস্তানের করাচিতে সমাহিত করা হয়। তিনি পাকিস্তানের সর্বোচ্চ বেসামরিক পুরস্কার হিলাল-ই-পাকিস্তান লাভ করেছিলেন। মৃত্যুকালে তিনি তার একমাত্র স্ত্রী শিরিন আহমেদ, দুই পুত্র সন্তান এবং দুই কন্যা রেখে যান।
স্যাহরিনি
ফাতিমাহ স্যাহরিনি জায়লানি (জন্ম: ১ জানুয়ারি ১৯৮২) এছাড়াও "স্যাহরিনি" নামে পরিচিত, হচ্ছেন ইন্দোনেশিয়া এর একজন টিভি ব্যক্তিত্ব এবং শিল্পী। স্যাহরিনি ইন্দোনেশিয়া এর সুকাবুমি এ তাঁর শৈশব কাটিয়েছেন, এবং পরে বোগোরের পাকুয়ান বিশ্ববিদ্যালয়ের আইন থেকে স্নাতক ডিগ্রী অর্জন করেন। তার প্রথম অ্যালবাম "মাই লাভলি", যা ২০০৮ সালে মুক্তি পেয়েছে। এছাড়াও তার অ্যালবামে "টাটাপান সিন্টা" নামক একটি গান অন্তর্ভুক্ত করা হয়েছে, যা সংকলন সাউন্ডট্র্যাক অ্যালবাম "ককলাট স্ট্রবেরি" (চকোলেট স্ট্রবেরি) সিনেমা প্রদর্শন করা হয়েছে।
২০০৮ সালে, ফাতিমাহ স্যাহরিনি জায়লানি তার প্রথম পপ একাকী অ্যালবাম, "মাই লাভলি" প্রকাশ করে, যেখানে দেউইক এবং ইয়ভি উইদিয়ান্ত তার সাথে কাজ করেছে। তিনি তাদের সাথে মিলে উক্ত অ্যালবামের জন্য গান লিখেছেন। ফাতিমাহ স্যাহরিনি জায়লানি এর "মাই লাভলি" অ্যালবাম থেকে দুইটি গান "বোহং" (মিথ্যা) এবং "মাই লাভলি" একক হিসাবে মুক্তি পায়। ২০০৯ সালের মাঝামাঝি সময়ে, ফাতিমাহ স্যাহরিনি জায়লানি তার একক গান "পিউসিং সেটেঙ্গা মাটি" প্রকাশ করেছে।
২০০৯ সালের শেষের দিকে, ফাতিমাহ স্যাহরিনি জায়লানি একটি টেলিভিশন শোতে আনং হর্মান্সিয়াহের সাথে সাক্ষাত করেন, যিনি তাকে তার সাথে ইউটিউব এ অংশীদার হতে বলেছিলেন। তারা একসঙ্গে "জাঙ্গান মেমিলিহ আকু" (আমাকে নির্বাচন করো না) এবং "সিন্টা তেরাখির" (শেষ প্রেম) নামে দুইটি গান প্রকাশ করেছে।
২০১০ সালে, তিনি আলদা রিসমা এর গান "আকু তাক বায়াসা" (আমাকে ব্যবহার করা হয় না) এর কভার গান রেকর্ড করেন এবং একটি স্বাধীন একক মহিলা গায়ক হিসাবে তার কর্মজীবন নতুনভাবে প্রতিষ্ঠা করে।
২ মে, ২০১১ তারিখে, ফাতিমাহ স্যাহরিনি জায়লানি এর বিরুদ্ধে চুক্তি পরিচালনা ভুলের জন্য মামলা দায়ের করা হয়।
ফেব্রুয়ারী ২০১৪ সালে, ফাতিমাহ স্যাহরিনি জায়লানিকে বন্দ্যান প্রদেশের মেডিকেল সরঞ্জামের ক্রয়ের দুর্নীতি মামলায় যুক্ত করা হয়েছিল, যেখানে তার সাথে জেনিফার ডন, ক্যাথেরিন উইলসন এবং আরা কাসিহ ছিল। ইন্দোনেশিয়ার দুর্নীতি নির্মূল কমিটির বিচারক মুবাকের সন্দেহভাজন তুবগাস চরেই ওয়ারানা, যিনি বিখ্যাত মহিলাদের সাথে রোম্যান্টিকভাবে জড়িত হওয়ার কথা বলেছিলেন। ইন্দোনেশিয়ার গণমাধ্যম জানায় যে বেনটেন প্রদেশের গভর্নর রতু আতুত চৌসায়ার ভাই ভুবন, বেশ কয়েকটি মহিলা সেলিব্রিটিদের জন্য ব্যয়বহুল উপহার কেনার জন্য দুর্নীতিগ্রস্ত হয়ে অর্থ ব্যয় করেছেন, যার মধ্যে ফাতিমাহ স্যাহরিনি জায়লানি ছিল। কিন্তু তিনি সেই গুজব অস্বীকার করেন।
তিনি ইন্দোনেশিয়া এর পপ সঙ্গীত এর কিন্নরকণ্ঠী গায়িকা, ক্রিসদায়ান্তি ব্যতীত তার অনুপ্রেরণা হিসেবে টাটা ইয়াং এবং বিয়ন্সে কে উল্লেখ করেছেন। তিনি আরো বলেন যে, পুসিকেট ডলস, রিয়ানা, কিম কার্দাশিয়ান, এবং জ্যাকুলিন কেনেডি অনাসিস কে তার ফ্যাশন এ অনুপ্রেরণা।
জিয়া জিয়া (গায়িকা)
চি চিয়া-ইং (); জন্মের নাম আউলি পুরুবুরুবুয়ানে, জন্ম জানুয়ারী ৮, ১৯৮৩) পেশাগতভাবে জিয়া জিয়া নামে পরিচিত (), একজন তাইওয়ানীয় আদিবাসী গায়িকা এবং গীতিকার। তিনি টাইটুংগ শহরে জন্মগ্রহণ করেন, তাঁর পিতা বুনুন বংশদ্ভুত এবং মা পুয়ামা বংশদ্ভুত। তাঁর কাকা ১১তম গোল্ডেন মেলোডি আওয়ার্ডে শ্রেষ্ঠ ম্যান্ডারিন পুরুষ গায়ক হিসাবে বিজয়ী, তাঁর বোন গায়ক সামিংগাদ।
আর্জেন্টিনা-ইন্দোনেশিয়া সম্পর্ক
আর্জেন্টিনা-ইন্দোনেশিয়া সম্পর্ক আর্জেন্টিনা এবং ইন্দোনেশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৬ সালে আনুষ্ঠানিকভাবে এই দুই দেশের মাঝে কূটনৈতিক সম্পর্ক প্রতিষ্ঠিত হয়। কূটনৈতিক সম্পর্ক স্থাপনের পর থেকে এখন পর্যন্ত দুই দেশের মধ্যকার সম্পর্ক ধীরে ধীরে দৃঢ় হয়েছে।
ইন্দোনেশিয়ায় নিযুক্ত আর্জেন্টিনার রাষ্ট্রদূত হাভিয়ের সানজ ডি আরকুইজা এর মতে, ফকল্যান্ডস দ্বীপপুঞ্জের স্বাধীনতা দ্বন্দ্বের সময়, ইন্দোনেশিয়া সত্যিকারের বন্ধু রাষ্ট্রের মত আর্জেন্টিনার পাশে থেকেছে। ইন্দোনেশিয়ার রাজধানী জাকার্তায় আর্জেন্টিনার স্থায়ী দূতাবাস রয়েছে। অপরদিকে আর্জেন্টিনার রাজধানী বুয়েনোস আইরেসে ইন্দোনেশিয়ার স্থায়ী দূতাবাস রয়েছে। আন্তর্জাতিক পর্যায়ে উভয় দেশের নীতিই প্রায় সমান এবং তারা নীতিগতভাবে আদর্শিক অবস্থানে থেকে বিভিন্ন ফোরামের সিদ্ধান্তে অংশগ্রহণ করে। এর পাশাপাশি বিভিন্ন আন্তর্জাতিক ফোরামে বিভিন্ন উন্নয়নশীল দেশের স্বার্থরক্ষার ক্ষেত্রে এই দুই দেশের নীতিও একই।
উভয় দেশই বিভিন্ন আন্তর্জাতিক সংস্থা যেমন, গ্রুপ অব ৭৭, জি ২০ এবং ফোরাম অব ইস্ট আসিয়া-লাতিন আমেরিকা কো-অপারেশন এর সদস্য।
১৯৫৬ সালের ৩০ জুলাই, আর্জেন্টিনা এবং ইন্দোনেশিয়া এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।১৯৮২ সালে ঘটিত ফকল্যান্ডস যুদ্ধে ইন্দোনেশিয়া, যুক্তরাজ্য থেকে ফক্‌ল্যান্ড দ্বীপপুঞ্জ () এর স্বাধীনতার জন্য করা আর্জেন্টিনার দাবির প্রতি সমর্থন জানায়।
২০১২ সালের সেপ্টেম্বর মাসে, আর্জেন্টিনার পররাষ্ট্র মন্ত্রী, হেইক্টর মারকোস তিমারম্যান, রাষ্ট্রীয় সফরে ইন্দোনেশিয়ার জাকার্তায় যান। 
২০১৩ সালের জানুয়ারি মাসে আর্জেন্টিনার রাষ্ট্রপতি, ক্রিস্টিনা ফার্নান্দেজ ডি কির্চনার, ইন্দোনেশিয়ার রাষ্ট্রপতি, সুসিলো বামবাং ইয়ুধনোর আমন্ত্রণে এক রাষ্ট্রীয় সফরে ইন্দোনেশিয়ায় যান।
চীন এর পর এশিয়ায়, ইন্দোনেশিয়াই হল আর্জেন্টিনার রপ্তানি পণ্যের দ্বিতীয় বৃহত্তম গন্তব্য। অপরদিকে দক্ষিণ-পূর্ব এশিয়ার ক্ষেত্রে ইন্দোনেশিয়া আর্জেন্টিনার রপ্তানি পণ্যের বৃহত্তম বাজার। অপরদিকে ব্রাজিল এর পর লাতিন আমেরিকার দেশগুলোর মধ্যে আর্জেন্টিনা হল ইন্দোনেশিয়ার দ্বিতীয় বৃহত্তম ব্যবসায়িক অংশীদার
সামগ্রিকভাবে এশিয়ার দেশগুলোর মধ্যে ইন্দোনেশিয়া হল আর্জেন্টিনার দ্বিতীয় বৃহত্তম ব্যবসায়িক অংশীদার। ২০০৭ সালে দুই দেশের মধ্যকার বাণিজ্য ছিল ৬৩২.৪৭ (৬৩.২৪৭ কোটি) মার্কিন ডলারের। ২০১১ সালে যা বেড়ে দাঁড়িয়ে হয় ২ বিলিয়ন (২০০ কোটি) মার্কিন ডলার। এই দুই দেশের দ্বিপাক্ষিক বাণিজ্যে ব্যাপক বাণিজ্য ঘাটতি রয়েছে। এই বাণিজ্য ঘাটতি রয়েছে ইন্দোনেশিয়ার জন্য। প্রতি বছর আর্জেন্টিনা ১ বিলিয়ন (১০০ কোটি) মার্কিন ডলারের সয়াবিন তেল ইন্দোনেশিয়ায় রপ্তানি করে।
হংকং দ্বীপ
হংকং দ্বীপ (চীনা: 香港 島; ক্যান্টনীজ ইয়েল: হিউংগং ডো) হচ্ছে হংকংয়ের দক্ষিণাংশের একটি দ্বীপ। এর জনসংখ্যা ১,৮২৯,৫০০ এবং এর জনসংখ্যার ঘনত্ব ১৬,৩৯০ / কিমি, (২০০৮ সাল হিসাবে)। এই দ্বীপের জনসংখ্যা ছিল প্রায় ৩,০০০ জন যখন এটি যুক্তরাজ্য প্রথম আফিম যুদ্ধে দখল করে নেয় । ১৮৪২ সালে নানকিং চুক্তির অধীনে ঐ দ্বীপটি আনুষ্ঠানিকভাবে যুক্তরাজ্যে চিরস্থায়ীভাবে স্থাপিত হয় এবং ভিক্টোরিয়া সিটি উইলিয়ামস এ দ্বীপটি রানী ভিক্টোরিয়া সম্মানে ব্রিটিশ বাহিনী কর্তৃক প্রতিষ্ঠিত হয়।
দ্বীপের কেন্দ্রীয় অঞ্চল হংকংয়ের ঐতিহাসিক, রাজনৈতিক ও অর্থনৈতিক কেন্দ্র। দ্বীপটির উত্তর উপকূলটি ভিক্টোরিয়া হারবারের দক্ষিণ তীরে গঠিত হয়, যা হংকংয়ের বড় বড় বাণিজ্য জাহাজের পক্ষে সুপ্রতিষ্ঠিত গভীর জলের কারণে প্রধানত দায়ী।
দ্বীপটি হংকংয়ের সবচেয়ে বিখ্যাত দর্শনীয় স্থানগুলির মত, যেমন "দ্য পিক", ওশিন পার্ক, অনেক ঐতিহাসিক স্থান এবং বিভিন্ন বড় শপিং সেন্টার। দ্বীপ জুড়ে পর্বতমালা হাইলাইট জন্য বিখ্যাত। হুগং আইল্যান্ডের উত্তরের অংশ, কোললুন ও তিউন ওয়ানের নতুন শহর একসঙ্গে হংকংয়ের মূল শহুরে এলাকা গঠন করে। তাদের মিলিত এলাকা প্রায় ৮৮.৩ বর্গ কিলোমিটার (৩৪.১ বর্গ মাইল) এবং তাদের মিলিত জনসংখ্যা (দ্বীপ ও কোলন এর উত্তরের অংশ) আনুমানিক ৩,১৫৬,৫০০ , যা জনসংখ্যার ঘনত্ব ৩৫,৭০০ জন/ কিলোমিটার (৯১,৫০০ জন / বর্গ মাইল) প্রতিফলিত করে। ।
দ্বীপটি প্রায়ই স্থানীয়ভাবে "হংকং পাশ" বা "দ্বীপের দিকে" হিসাবে উল্লেখ করা হয়। এই শৈলীটি পূর্বে অনেক স্থানে প্রয়োগ করা হয়েছিল (উদাঃ চীন-পাশ বা এমনকি কোললন দেয়ালড সিটি-পাশ) তবে এখন কেবল এই ফর্ম এবং কোলন পার্কে শেরেবাংলার দুই পক্ষের কথা শোনা যায়। এই ফর্ম এখন ব্রিটেনের তুলনায় এখন বেশি সাধারণ, যেমন সারে-পাশ এবং এখনও ব্রিটিশ প্লেসেনসাইট যেমন চ্যাপসাইড, টাইনাইসাইড, এবং তাসেসেডে দেখা যায় না, যার সবগুলি প্রকৃত পক্ষের সাথে সুস্পষ্ট জল-ঘোরা বা সীমা নেই।
হং কং দ্বীপ অঞ্চলটির দ্বিতীয় বৃহত্তম দ্বীপ, লান্টু আইল্যান্ড সবচেয়ে বড়। তার এলাকা ৭৮.৫৯ বর্গ কিলোমিটার (৩০.৩৪ বর্গ মাইল), যার মধ্যে ৬.৯৮ কিলোমিটার (২.৬৯ বর্গ মাইল) জমি ১৮৮৭ সাল থেকে পুনরুদ্ধার করা হয় এবং ১৮৫১ সাল থেকে কিছু ছোট পরিমাণে পুনরুদ্ধার করা জমি। এটি মোট এলাকাটির প্রায় ৭%। এটি ভিক্টোরিয়া হারবারের মূল ভূখন্ড (নতুন অঞ্চল এবং কৌলন উপদ্বীপ) থেকে পৃথক করা হয়েছে।
টেকনিক্যালি হংকং দ্বীপ ওয়াশান দ্বীপপুঞ্জের অংশ।
দ্বীপের মাঝখানে জুড়ে অধিকাংশ পাহাড় দেশ পার্ক মধ্যে অন্তর্ভুক্ত করা হয়।
২০১১ সালের জনসংখ্যা ১,২৭০,৮৭৬ যা হংকংয়ের প্রায় ১৯% পুরো জনসংখ্যার ঘনত্ব হংকংয়ের চেয়েও বেশি। ১৮,০০০ প্রতি কিলোমিটার যদিও, জনসংখ্যা উত্তরের তীর বরাবর ব্যাপকভাবে কেন্দ্রীভূত। কেন্দ্রীয় ও পশ্চিমাঞ্চল, ওয়ান চাই ও পূর্বের মিলিত জনসংখ্যা ১,০৮৫,৫০০, এই নগরটি প্রায় ২৬,০০০ প্রতি বর্গকিলোমিটার ঘনত্বের অংশ, অথবা আনুমানিক ৪১.০ কিলোমিটার (১৫.৯ বর্গ মাইল) এর পরিমাণ ৬৭,০০০ বর্গমিটার।
হংকং দ্বীপের সেন্ট্রাল ও ওয়েস্টার্ন ও ওয়াঞ্চাই জেলায় বসবাসরত বাসিন্দাদের মধ্যে হংকংয়ের কোনও এলাকার সর্বোচ্চ মধ্যম আয়ের আয় রয়েছে। হংকং দ্বীপের সমৃদ্ধ জেলার শীর্ষ, পশ্চিমা মিড-লেভেলস (কন্ডিতড রোড / রবিনসন রোড / ম্যাগাজিন জিপ রোড ইত্যাদি), ইস্টার্ন মিড-লেভেলস (হ্যাপি ভ্যালি / তাই হং / জার্দিইন লিকআউট), তাইম তাম, ডিপ ওয়াটার বে এবং রিপুলস বে
৮৮.৫% হংকং দ্বীপের অধিবাসী চীনা বংশদ্ভুত। বৃহত্তম সংখ্যালঘু সম্প্রদায় হল ফিলিপিনো (৪%), ইন্দোনেশিয়ান (২.৪%) এবং হোয়াইট জনগন (২.৪%)।
৮০.২% হংকং দ্বীপের অধিবাসীরা তাদের স্বাভাবিক ভাষা হিসাবে ক্যান্টোনিজ ব্যবহার করে, ৮% ইংরেজি ব্যবহার করে এবং ১.৯% মান্দারিন ব্যবহার করে।
ইন্দোনেশিয়া-পেরু সম্পর্ক
ইন্দোনেশিয়া-পেরু সম্পর্ক, ইন্দোনেশিয়া এবং পেরু এর মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই একে অপরকে, নিজেদের পণ্যের জন্য আকর্ষণীয় এবং সম্ভাবনাময় বাজার হিসেবে দেখে। এর সাথেই, উভয় দেশই নিজেদের মধ্যকার সম্পর্ককে আরও দৃঢ় করতে আগ্রহী, এবং বাণিজ্যিক সম্পর্ক জোরদার করে বাণিজ্যের পরিমাণ বৃদ্ধির ব্যাপারেও দেশদুটি আগ্রহী।
পেরুর রাজধানী লিমাতে ইন্দোনেশিয়ার স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় পেরুর স্থায়ী দূতাবাস রয়েছে। ইন্দোনেশিয়া এবং পেরু, উভয় দেশই এশিয়া-প্যাসিফিক ইকোনমিক কো-অপারেশন, বিশ্ব বাণিজ্য সংস্থা (ডব্লিউটিও), জোট-নিরপেক্ষ আন্দোলন (ন্যাম) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।
১৯৭৫ সালের ১২ আগস্ট আনুষ্ঠানিকভাবে ইন্দোনেশিয়া এবং পেরু এর মধ্যে কূটনৈতিক সম্পর্ক স্থাপিত হয়। সেই সময়, ব্রাজিলে অবস্থিত ইন্দোনেশীয় দূতাবাস, পেরু সম্পর্কিত বিষয়াবলী এবং কার্যক্রম দেখাশোনা করত। যদিও পরে, ইন্দোনেশিয়া পেরুতে নিজেদের দূতাবাস স্থাপন করে।
১৯৯২ সালের ১ নভেম্বর, পেরু সরকার, ইন্দোনেশিয়ার রাজধানী জাকার্তায় তাঁদের দূতাবাস স্থাপন করে। কার্যকারিতা বৃদ্ধি এবং পেরুর সঙ্গে কূটনৈতিক সম্পর্ক দৃঢ় করা এবং দুই দেশের মধ্যকার সমন্বয় বৃদ্ধির লক্ষ্যে ২০০২ সালের ২০ ফেব্রুয়ারি, পেরুর রাজধানী লিমায় ইন্দোনেশিয়া তাঁদের দূতাবাস স্থাপন করে।
পেরুর বিনিয়োগকারীরা কূটনৈতিক সম্পর্ক স্থাপনের পর সর্বদাই ইন্দোনেশিয়ায় বিনিয়োগের সুযোগ চেয়েছে। বিশেষ করে কোমল পানীয় বিপণনের খাতে। বিগ কোলা নামক পেরুর কোম্পানি, ইন্দোনেশিয়ার বাজারে তাঁদের পণ্য ছাড়ে এবং ইন্দোনেশিয়ার বাজারে তারা উল্লেখযোগ্য ব্যবসায়িক সাফল্য লাভ করে। বিগ কোলা কোম্পানির এ সাফল্যে অন্য বিভিন্ন পেরুর কোম্পানি ইন্দোনেশিয়ায় বিনিয়োগে আগ্রহী হয়েছে।
ইন্দোনেশিয়ান সেন্ট্রাল স্ট্যাটিস্টিকস এজেন্সি (বিপিএস) এর উপাত্ত থেকে পাওয়া যায়, ২০১১ সালে, ইন্দোনেশিয়া এবং পেরু এর মধ্যকার বাণিজ্যের পরিমাণ ছিল ২১৩.৩৭ মিলিয়ন (২১.৩৩ কোটি) মার্কিন ডলারের। 
এই দ্বিপাক্ষিক বাণিজ্যে, ব্যাপক বাণিজ্য ঘাটতি রয়েছে, এবং এই বাণিজ্য ঘাটতি পেরুর ক্ষেত্রে রয়েছে। পেরুতে, ইন্দোনেশিয়ার প্রধান রপ্তানি পণ্য হল, রাবার, কাঠজাত পণ্য, ক্রীড়া জুতা, কাগজ, পোশাক, মোটরসাইকেলের যন্ত্রাংশ, অ্যালুমিনিয়াম, কাঁচ, সিরামিক, প্লাস্টিক এবং ইলেকট্রনিক যন্ত্রপাতি। অপরদিকে ইন্দোনেশিয়াতে, পেরুর প্রধান রপ্তানি পণ্য হল, মৎস্য খাদ্য, পশু খাদ্য, ঔষধ, আঙ্গুর, আটা এবং সার। ২০১৩ সালের অক্টোবর মাসে, কৃষিখাতে সমন্বয়ের জন্য ইন্দোনেশিয়া এবং পেরু একটি সমঝোতা স্মারক সাক্ষর করে।
পূর্ব তিমুরের টেলিযোগাযোগ ব্যবস্থা
পূর্ব তিমুরের টেলিযোগাযোগ ব্যবস্থা বলতে পূর্ব তিমুরে তারবিহীন বা তারের মাধ্যমে দূরবর্তী স্থানে সংবাদ আদান-প্রদান ও যোগাযোগ ব্যবস্থাকে নির্দেশ করা হয়। দীর্ঘদিন ঔপনিবেশিক শাসনের অধীনে থাকায় এবং দূর্গম এলাকার পাশাপাশি সংঘর্ষের কারণে পূর্ব তিমুরের টেলিযোগাযোগ খাতটি ততটি বিকশিত হয়ে ওঠেনি ও এখানে টেলিফোন, এমন কি ইন্টারনেটের ব্যবহারও তুলনামূলকভাবে সীমিত।
১৯৯৯ সালে পূর্ব তিমুর থেকে ইন্দোনেশিয়া চলে যাবার সময় দেশটির টেলিফোন যোগাযোগের পরিকাঠামোর অবকাঠামো ধ্বংস করে দিয়েছিল এবং টেলকম ইন্দোনেশিয়া এখানে প্রদত্ত তাদেের সেবা প্রদান সম্পূর্ণ বন্ধ করে দেয়। আন্তর্জাতিক টেলিযোগাযোগ ইউনিয়ন পূর্ব তিমুরের জন্য একটি নতুন আন্তর্জাতিক কলিং কোড (+৬৭০) বরাদ্দ করলেও দেশটিতে আন্তর্জাতিক প্রবেশাধিকার প্রায়শই বেশ সীমিত পরিসরে কার্যকর থাকে।
পূর্ব তিমুরের কমপক্ষে ২১টি রেডিও স্টেশন রয়েছে। প্রধান স্টেশনটি হচ্ছে রেডিও তিমুর লেস্টে; যেটিতে তেতুুম, পর্তুগিজ এবং ইন্দোনেশিয় ভাষায় অনুষ্ঠান সম্প্রচার কার্যক্রম চলে। অন্যান্য রেডিও স্টেশনগুলির মধ্যে রয়েছে রেডিও কেমানেক, রেডিও ফালিন্টিল এবং রেডিও রেঁনাসাস। পর্তুগাল রেডিও, রেডিও অস্ট্রেলিয়া, বিবিসি ওয়ার্ল্ড সার্ভিস প্রভৃতি এফএম সম্প্রচার কার্যক্রম রয়েছে। কমিউনিটি রেডিও স্টেশনগুলি পুরো দেশ জুড়ে সম্প্রচার কার্যক্রম চালায় টোকোডেডে এবং ফাটালুকুর মতো বিভিন্ন আঞ্চলিক ভাষায়।
পূর্ব তিমুরের "টেলিভিশাও তিমুর লেস্টে" বা "টেলিভিজায়ুন তিমুর লোরোসে" নামে পরিচিত একটি সরকারি জাতীয় টেলিভিশন আছে, যেটিতে তেতুম ভাষা এবং পর্তুগিজ ভাষায় স্থানীয় অনুষ্ঠান এবং পর্তুগালের অনুষ্ঠান আরটিপি কর্তৃক পুনঃবিন্যস্তকরণের মাধ্যমে সম্প্রচার করা হয়।
২০০৭ সালের মে মাসে আরটিটিএল'এর রেডিও ও টেলিভিশনের অনুষ্ঠান টেলকম ইন্দোনেশিয়ার সেবা ব্যবহার করে স্যাটেলাইটের মাধ্যমে সম্প্রচার করা হয়।
২০০৯ সালের ফেব্রুয়ারিতে ব্রাজিলের রিডি গ্লোবোর অনুষ্ঠান সম্প্রচার শুরু করে টিভিটিএল।
পূর্ব তিমুরের জন্য ইইন্টারনেট কান্ট্রি কোড .টিএল (.tl)। এটি .টিপি (.tp) থেকে (পর্তুগিজ তিমুর) পরিবর্তীত হয়েছে ২০০২ সালের ২০ মে দেশটি স্বাধীনতা লাভের ফলে।
পূর্ব তিমুরে কেবলমাত্র একটি ইন্টারনেট সার্ভিস প্রোভাইডার রয়েছে যা তিমুর টেলিকম কোম্পানি। এখানকার ১৩.৪% লোক ইন্টারনেট সুবিধা ভোগ করে।
ইন্টারনেট বা প্রকাশিত প্রতিবেদন গুলি পঠনের উপর কোনও সরকারি নিষেধাজ্ঞা নেই; বা, সরকার ই-মেইল বা ইন্টারনেট চ্যাট রুমগুলি নিরীক্ষণ করে এমন কোনো প্রমাণও দৃষ্ট হয়নি কখনও। আইনে গোপনীয়তা, পারিবারিক, গৃহ অথবা চিঠিপত্রে হস্তক্ষেপ নিষিদ্ধ করে এবং সরকার সাধারণত এই নিষেধাজ্ঞাগুলির প্রতি সম্মান প্রদর্শন করেন।
জোহর বন্দর
জোহর বন্দর (মালে: পেলাবুহান জোহর) মালয়েশিয়া জোহর রাজ্যের বাহুর জেলার, প্যাসের গুডং, এ অবস্থিত একটি বন্দর। জোহর বন্দর কর্তৃপক্ষ দ্বারা নির্মিত এবং জোহর পোর্ট বেরহাদ দ্বারা পরিচালিত হয় ১৯৭৭ সালে, এটি জোহর প্রথম বন্দর এবং কার্যত সব ধরনের পণ্যসম্ভার বন্দর যা একটি বহুমুখী বন্দর হিসাবে ডিজাইন করা হয়। এটি একটি মুক্ত বাণিজ্য অঞ্চলের মধ্যে অবস্থিত মালয়েশিয়ায় প্রথম বন্দর। জোহর বন্দরের গুদামগুলি কাস্টমস দায়িত্ব থেকে অব্যাহতিপ্রাপ্ত হয়। তারিখ বা সময় কেবল তখনই প্রদেয় হয় যখন মালভূমি এলাকা থেকে স্থানীয় ব্যবহারের জন্য পণ্যটি ছেড়ে দেওয়া হয়। জানুয়ারী ১৯৯৩ সালে, জোহর পোর্ট এসডিএনএইচডি, একটি সম্পূর্ণ সরকারি মালিকানাধীন কোম্পানী, জোহর পোর্ট অথরিটি থেকে সমস্ত বন্দরের সুবিধা ও সেবা গ্রহণ করে, যা ১৯৭৩ সালে প্রতিষ্ঠিত হয়। আগস্ট ১৯৯৫ থেকে সিপোর্টের টার্মিনাল (জোহর) এসডএন বিএইডি যা জোহর পোর্ট বারহাদ এর হোল্ডিং কোম্পানি হয়ে ওঠে। জোহর বন্দর বারহাদ সম্পূর্ণরূপে এমএমসি কর্পোরেশন বিএইচডি এর মালিকানাধীন।
সুবিধা এবং সেবার জন্য ৫,০০০ টি স্থল স্লট এবং ১,০০০,০০০ টি বিশ ফুট সমতুল্য ইউনিট (TEU) এর বার্ষিক ক্ষমতা দিয়ে, টার্মিনালের সরঞ্জাম এবং সুবিধাগুলির মধ্যে রয়েছে:
বন্দরের মধ্যে ১.৯ মিলিয়ন লিটারের একটি পরিস্রুত জলের যোগানের ক্ষমতা রয়েছে। জাহাজে জল সরবরাহের ফলে হ্রদসমূহের উপর এবং তেলের জেটের ব্রেস্টিং দ্বীপে হাইড্রেন্টস ব্যবহার করা হয়।
শুরু হওয়ার পর থেকে জোহর বন্দর তরল বাল্ক কার্গো পরিচালনা করছে এবং দুটি ভিন্ন ধরনের তরল বাল্ক কার্গো সুবিধা প্রদান করে:
জোহর পোর্ট বারহাদ তার নিজস্ব পরিষেবার একটি এক্সটেনশন হিসাবে দুটি সরবরাহকারী উপবিষয়ক গঠন করেছে। 
জেপি লজিস্টিক্স (জেএপিএল) ১৯৯৬ সালে একটি সম্পূর্ণ মালিকানাধীন সাবসিডিয়ারি হিসেবে প্রতিষ্ঠিত হয়েছিল, যা কেবল বন্দরেয অভ্যন্তরীণ মালামাল এবং সঞ্চয়স্থানের প্রয়োজনগুলি নয়, বরং সারা দেশে এবং প্রতিবেশী সিঙ্গাপুর এবং অন্যান্য আঞ্চলিক বন্দরগুলিতে সরবরাহ সেবা প্রদানের জন্য নির্মিত হয়েছিল। তানজুং পেলেপস পোর্টেও (পিটিপি) এর কাজ রয়েছে, এইভাবে তাদের মধ্যে সরবরাহের ফাঁকটি গড়াচ্ছে। জেপিএল সমগ্র জাতির আবরণ তার বহিরাগত সরবরাহ পরিচালনায় বিস্তৃত হয়। সাধারণ এফসিএল ("পূর্ণ কন্টেইনার লোড") পরিচালনার পাশাপাশি পিপি লজিস্টিকগুলিও বিভিন্ন বিদেশী গন্তব্যস্থলগুলিতে এলসিএল ("কন্টেইনার লোড কম") চলাচল পরিচালনা করে। 
বার্নাস লজিস্টিক্স (বিলোএস লজিস্টিক) হল বার্নাস সরবরাহের বাহন, জাতীয় চাল বিতরণকারী। জোহর বন্দর বারহাদ এই সরবরাহ সহযোগী কোম্পানির মধ্যে বেশিরভাগ অংশীদারিত্ব বজায় রেখেছেন, এবং জেপি লজিস্টিক এসএনএন বিএইচডি এর কার্যক্রমের সাথে সম্পৃক্ত করার জন্য বিএলএসবি-এর সম্পদ ব্যবহার করেছেন।
তানজুং পেলেপস বন্দর
তানজুং পেলেপস বন্দর (পিটিপি, জাতিসংঘ / লোকোড: মাইটিটিপিপি) মালয়েশিয়ায় জোহর বাহুর জেলার, জোহর, শহরে অবস্থিত একটি কনটেইনার বন্দর এবং এপিএম টার্মিনাল-এর গ্লোবাল টার্মিনাল নেটওয়ার্কের অংশ, যা যৌথ ভাবে গড়ে উঠেছে। ১৯৯৯ সালের ১০ অক্টোবর তিন মাসের পরিক্ষামূলক পরিচালনা বন্দরটি তার প্রথম জাহাজ গ্রহণ করে, এটি ৫৭১ দিনের পরিচালনা শেষে ১ মিলিয়ন বিশ ফুট সমতুল্য ইউনিট (টিইউ) সঙ্গে দ্রুততম বৃদ্ধিপাপ্ত বন্দর হিসেবে বিশ্ব রেকর্ড স্থাপন করে। ভাল কর্মক্ষমতা বন্দর এর ভাগ্য সীল, এবং এটি আনুষ্ঠানিকভাবে মালয়েশিয়ার প্রধানমন্ত্রী, টুন ড. মহাথির মোহাম্মদ দ্বারা ১৩ ই মার্চ, ২০০ তারিখে চালু হয়। 
মালয়েশিয়ায় দক্ষিণ-পশ্চিমা জোহরের পুলাই নদীর পূর্বাঞ্চলের পোর্টটি অবস্থিত। 
উন্নতি বন্দর দর্শনীয় বৃদ্ধি রেজিস্টার অব্যাহত। ১৯৯৯ সালের শেষের দিকে, টার্মিনালটি ২০,৬৯৬ টি বিশ-ফুট সমতুল্য ইউনিট (টিইইউ) পরিচালনা করেছিল, যা ২০০০ সালে ৪২৩,৭১০ টিইউ, ২০০১ সালে ২.০৫ মিলিয়ান টিইইউ এবং ২০০২ সালে ২.৬৭ মিলিয়ন টিইইউ এবং ২০০৩ সালে ৩.৪৮ মিলিয়ন টিইইউ-তে পোর্ট ক্লাং ও এর বাইরে এর ফলে মালয়েশিয়া এর বৃহত্তম বন্দর হিসাবে নিজেকে প্রতিষ্ঠিত। ২০০৪ সালে, এটি ১৫.৩% বৃদ্ধি পেয়ে ৪,০২০,৪২১ টিইউ এবং বিশ্বের ১৬ তম ব্যস্ততম কনটেইনার বন্দর হিসাবে এসেছিল।
বর্তমান বন্দরের ৫ কিলোমিটার রৈখিক ভার্ফ দৈর্ঘ্যের সঙ্গে ১৪ বার্থ এবং একটি ১২ মিলিয়ন বর্গ মিটার কন্টেইনার ইয়ার্ড রয়েছে যার মজুত স্থানে প্রায় ২১৪,০০০ টিইইউ, ৩৮,০০০ স্থল স্লট এবং ৫,০৮০ টি রাইফার পয়েন্ট রয়েছে। ২৫ টি সারির আউটরিচ দিয়ে ৫২ টি সুপার পোস্ট-প্যানাম্যাক্স ক্যু ক্রেনস, ৮ টি (ইইই ক্রেন) এবং ১১ টির মধ্যে ২২ টি সারি বহির্ভূত এবং ডুয়েল হুইস্ট ৪০ টি পিক, ২২ টি সারি আউটরিচ এবং টুইন ২0 লিফটের মাধ্যমে সার্ফ করা হয়। বন্দরের মোট ক্ষমতা আজ প্রতি ১০.৫ মিলিয়ন টিইইউ প্রতি বছরে ম১৭৪ টি রাবার টায়ার্ড গ্যান্টি ক্রেন এবং ৩৯০ প্রাইম মুভারের কনটেইনার সুবিধা প্রায় চালানো হয়।
পেনিনসুলার মালয়েশিয়ার এক্সপ্রেসওয়ে নেটওয়ার্কে সরাসরি সংযোগ স্থাপনের পাশাপাশি বন্দরটিও ৪-ট্র্যাকের রেল টার্মিনালের মাধ্যমে দক্ষিণের দক্ষিণ থাইল্যান্ড থেকে উত্তরে উত্তর থাইল্যান্ড পর্যন্ত বিস্তৃত যে উপদ্বীপের মালবাহী রেল ব্যবস্থার সাথে যুক্ত। একটি ১৪-লেন গেট টার্মিনাল এবং ৬-লেনের এফটিজেড (ফ্রি ট্রেড জোন) রাস্তা দিয়ে আমদানি করা আমদানি ও রপ্তানিকারক কনটেইনারের জন্য একটি মসৃণ চলাচলের সময় নিশ্চিত করে। পোর্ট উন্নয়ন এলাকা পোর্ট টার্মিনাল জন্য ২,০০০ একর এবং বিনামূল্যে বাণিজ্য অঞ্চল জন্য ১,৫০০ একর গঠিত। বন্দরটি ১৫-২৯ মিটারের গভীরতা (খসড়া) সহ প্রাকৃতিকভাবে গভীর আশ্রয়কেন্দ্র এবং ৭২০ মিটারের বাঁক বেইসটি সহজেই চলাচলের জন্য যে কোনও জাহাজকে অনুমোদন করে। বন্দরের সম্পূর্ণ মাস্টার প্ল্যানে ১৫০ মিলিয়ন টিইইউ টার্মিনাল হ্যান্ডলিং ক্ষমতা নিয়ে ৯৫ বার্থ পরিকল্পনা করে, এটি দক্ষিণ পূর্ব এশিয়ার একমাত্র বন্দর যার ফলে ক্রমবর্ধমান কনটেইনার ট্র্যাফিক হ্যান্ডেল করার দীর্ঘমেয়াদী সম্ভাবনা রয়েছে। মালভূমিতে মালামাল-সিঙ্গাপুরের দ্বিতীয় লিংক থেকে পলাই নদীর মুখ থেকে বর্ধিত হওয়ার সম্ভাবনা রয়েছে।
ইন্দোনেশিয়া-সুরিনাম সম্পর্ক
ইন্দোনেশিয়া-সুরিনাম সম্পর্ক ইন্দোনেশিয়া এবং সুরিনাম এর মধ্যকার দ্বিপাক্ষিক সম্পর্ককে নির্দেশ করে। এর পাশাপাশি দেশদুটির মধ্যকার ঐতিহাসিক সম্পর্ককেও নির্দেশ করে। ইন্দোনেশিয়া এবং সুরিনাম উভয় দেশই ডাচ সাম্রাজ্য এর অধীনে ছিল, ফলে তাঁদের একটি সাধারণ অতীত রয়েছে এবং দেশদুটির মাঝে বিশেষ সম্পর্ক রয়েছে।
১৯ শতকের শেষের দিকে এবং ২০ শতকের শুরুর দিকে বহু জাভানীয়কে কাজের জন্য সুরিনামে পাঠানো হয়।
সুরিনামের রাজধানী পারামারিবোতে ইন্দোনেশিয়ার একটি দূতাবাস রয়েছে। এই দূতাবাসের মাধ্যমে, ইন্দোনেশিয়ার সাথে গায়ানার বিভিন্ন বিষয়াবলী এবং কার্যক্রম সম্পন্ন করা হয়। অপরদিকে, ইন্দোনেশিয়ার রাজধানী জাকার্তায় সুরিনামের একটি দূতাবাস রয়েছে। ইন্দোনেশিয়া এবং সুরিনাম উভয় দেশই বিশ্ব বাণিজ্য সংস্থা (ডব্লিউটিও) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।
ইন্দোনেশিয়া এবং সুরিনামের মধ্যকার ঐতিহাসিক সম্পর্কের সূচনা হয় ১৮৯০ সালে, যখন জাভানীয় মানুষদের কাজের জন্য, ইন্দোনেশিয়া থেকে সুরিনামে পাঠানো হয়। অন্য কলোনিতে তথা সুরিনামে শ্রমিকের প্রয়োজন মেটানোর জন্য, ডাচ সাম্রাজ্যের এক উপনিবেশ ডাচ ইস্ট ইন্ডিজ থেকে মানুষকে সুরিনামে পাঠানো হত। এদের অধিকাংশই কৃষি খাতে কাজ করতেন। বর্তমানে সুরিনামের প্রায় ৭০,০০০ বা ১৫ শতাংশ নাগরিক জাভানীয় বংশোদ্ভূত। এর পাশাপাশি সুরিনামের কিছুসংখ্যক উচ্চপদস্থ কর্মকর্তা, যেমন: মন্ত্রিসভার সদস্য জাভানীয় বংশোদ্ভূত।
১৯৭৫ সালে ইন্দোনেশিয়া এবং সুরিনামের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। যদিও ১৯৬৪ সাল থেকেই সুরিনামের রাজধানী পারামারিবোতে ইন্দোনেশিয়ার একটি কনস্যুলেট রয়েছে।
ইন্দোনেশিয়া উত্তর আমেরিকা অঞ্চলে সুরিনামকে একটি কৌশলগত অংশীদার হিসেবে বিবেচনা করে এবং উত্তর আমেরিকার বাজারে প্রবেশের একটি বাণিজ্যকেন্দ্র হিসেবেও বিবেচনা করে। ২০১২ সালে ইন্দোনেশিয়া এবং সুরিনামের মধ্যকার বাণিজ্যের পরিমাণ ছিল, ৮.৯ মিলিয়ন (৮৯ লক্ষ) মার্কিন ডলারের। এর মাঝে সুরিনামে ইন্দোনেশিয়ার পণ্যের রপ্তানি মুল্য ছিল ৭.১ মিলিয়ন (৭১ লক্ষ) মার্কিন ডলার এবং ইন্দোনেশিয়ায় সুরিনামের পণ্যের রপ্তানি মুল্য ছিল ১.৮ মিলিয়ন (১৮ লক্ষ) মার্কিন ডলার। অর্থাৎ ২০১২ সালে ইন্দোনেশিয়া এবং সুরিনামের মধ্যকার দ্বিপাক্ষিক বাণিজ্যে ইন্দোনেশিয়ার উদ্বৃত্ত ছিল ৫.৩ মিলিয়ন (৫৩ লক্ষ) মার্কিন ডলার। সুরিনামে ইন্দোনেশিয়ার রপ্তানি পণ্যের মধ্যে রয়েছে, টেক্সটাইল, আসবাবপত্র, পোশাক, গৃহস্থালির সামগ্রী, প্লাস্টিক পণ্য, জুতা, রান্নার উপকরণ, বাদ্যযন্ত্র প্রভৃতি।
২০১১ সালের ৪ এপ্রিল, ইন্দোনেশিয়ার ইয়োগাকার্তা এবং সুরিনামের কোমেউইজনে শহর সিস্টার সিটি চুক্তি সাক্ষর করে।
জাভানীয় ইন্দোনেশীয় এবং জাভানীয় সুরিনামিজদের মধ্যকার সাধারণ জাভানীয় সংস্কৃতি এই দুই দেশের মধ্যকার সাংস্কৃতিক এবং ঐতিহাসিক সেতুবন্ধন করে।
নিউক্লিওলাস
নিউক্লিয়াসের অভ্যন্তরে অবস্থিত ক্ষুদ্র,গোল,উজ্জ্বল ও অপেক্ষাকত ঘন বস্তুটি নিউক্লিওলাস (ইংরেজিঃ Nucleolus) নামে পরিচিত।বিজ্ঞানী ফণ্টানা (Fontana) ১৭৮১ সালে সর্বপ্রথম এটি দেখতে পান।প্রাণিবিদ বোম্যান (Bowman) ১৮৪০ সালে নিউক্লিওলাসের নামকরন করেন।
প্রত্যেক ইউক্যারিওটিক কোষে সাধারণত একটি নিউক্লিওলাস থাকা অপরিহার্য।কিন্তু ক্ষেত্রবিশেষে ও প্রজাতিভেদে নিউক্লিওলাসের সংখ্যা দুই বা ততোধিক হতে পারে।অন্যদিকে শুক্রাণু,শ্বেতকণিকা প্রভৃতি কোষে যেখানে প্রোটিন সংশ্লেষন হয় না সে সব কোষে নিউক্লিওলাস অনুপস্থিত।যে সব কোষ বেশি মাত্রায় প্রোটিন সংশ্লেষন করে সে সব কোষে নিউক্লিওলাস আকারে বড় এবং ক্ষেত্রবিশেষে সংখ্যাও একাধিক।সাধারণত একটি কোষের নির্দিষ্ট স্থানে নিউক্লিয়াস সংযুক্ত থাকে।নিদিষ্ট ক্রোমোজমের ঐ নির্দিষ্ট স্থানটির নাম SAT বা স্যাটেলাইট।নিউক্লিয়াস বহনকারী ক্রোমোজোমটিকে SAT-ক্রোমোজোম বলে।কোষ বিভাজনের মেটাফেজ ধাপে নিউক্লিওলাস অদশ্য হয় এবং বিভাজনের শেষ ধাপে প্রতিটি অপত্য নিউক্লিয়াসে নিউক্লিওলাসের আবির্ভাব ঘটে।""|||
==গঠন ও উপাদান
নিউক্লিওলাস বহিঃস্থ পার্স অ্যামরফা,মধ্যভাগে দানাদার নিউক্লিওলোনিমা এবং কেন্দীয় তরল মাতৃকা এ তিনটি পথক অংশ নিয়ে গঠিত।
নিউক্লিওলাস নিউক্লিক এসিড এর ভান্ডার হিসেবে কাজ করে।রাইবোজোম সৃষ্টি করে।প্রোটিন ও RNA সংশ্লেষ করে।
ইন্দোনেশিয়া-ভেনেজুয়েলা সম্পর্ক
ইন্দোনেশিয়া-ভেনেজুয়েলা সম্পর্ক, ইন্দোনেশিয়া এবং ভেনেজুয়েলা এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৯ সালে ইন্দোনেশিয়া এবং ভেনেজুয়েলা এর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপিত হওয়ার পর থেকেই ইন্দোনেশিয়া এবং ভেনেজুয়েলার মাঝে বন্ধুত্বপূর্ণ সম্পর্ক রয়েছে।
উভয় দেশই পর্যটন, প্রযুক্তি, রাসায়নিক দ্রব্য এবং প্রাকৃতিক গ্যাস খাতে বাণিজ্য বৃদ্ধি এবং বিনিয়োগের সম্ভাবনা বৃদ্ধি করার ব্যাপারে একমত হয়েছে।
ভেনেজুয়েলার রাজধানী কারাকাসে ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় ভেনেজুয়েলার একটি স্থায়ী দূতাবাস রয়েছে। 
ইন্দোনেশিয়া এবং ভেনেজুয়েলা উভয় দেশই বিভিন্ন বহুমাত্রিক এবং আন্তর্জাতিক সংস্থা যেমন: বিশ্ব বাণিজ্য সংস্থা (ডব্লিউটিও), জোট-নিরপেক্ষ আন্দোলন (ন্যাম) এবং ফোরাম অব ইস্ট এশিয়া-লাতিন আমেরিকা কো-অপারেশন ইত্যাদি এর সদস্য।
১৯৫৯ সালের ১০ অক্টোবর এই দুই দেশের মধ্যে কূটনৈতিক সম্পর্ক স্থাপিত হয়। তবে কূটনৈতিক সম্পর্ক স্থাপিত হওয়ার প্রায় ১৮ বছর পর ১৯৭৭ সালে কারাকাসে ইন্দোনেশিয়া, ভেনেজুয়েলায় তাঁদের দূতাবাস স্থাপন করে। এর ৪ বছর পর ১৯৮১ সালে পাল্টা পদক্ষেপে, জাকার্তায় ভেনেজুয়েলা, ইন্দোনেশিয়ায় তাঁদের দূতাবাস স্থাপন করে।
২০০০ সালের ১২ আগস্ট, ভেনেজুয়েলার রাষ্ট্রপতি, হুগো চাভেজ, ইন্দোনেশিয়ার রাষ্ট্রপতি, আবদুর রহমান ওয়াহিদ এর আমন্ত্রণে, এক রাষ্ট্রীয় সফরে ইন্দোনেশিয়ায় যান। সেই সফরে দুই নেতা সৌজন্য সাক্ষাৎ করেন। এর পরের মাসেই, ২০০০ সালের ২৬-২৮ সেপ্টেম্বর ওপিইসি সম্মেলনে যোগদানের উদ্দেশ্যে ইন্দোনেশিয়ার রাষ্ট্রপতি কারাকাসে যান। সেখানে সম্মেলনের বাইরে,আবদুর রহমান ওয়াহিদ , হুগো চাভেজের সঙ্গে সৌজন্য সাক্ষাৎ করেন।
২০০৪ সালের সুনামিতে, সবচেয়ে মারাত্মকভাবে ক্ষতিগ্রস্ত আচেহ শহরে দ্রুত ত্রাণকাজ শুরু করার জন্য ভেনেজুয়েলা, ইন্দোনেশিয়াকে ২ মিলিয়ন (২০ লক্ষ) মার্কিন ডলার দান করে। এছাড়াও আচেহ শহরে শিক্ষা ব্যবস্থার উন্নয়নের লক্ষ্যে ভেনেজুয়েলা, আচেহ শহরে ইন্সটিটিউট অব পলিটেকনিক অব ভেনেজুয়েলা-ইন্দোনেশিয়া প্রতিষ্ঠা করে, যার উদ্ভোদন হয় ২০০৯ সালে।
ইন্দোনেশিয়া এবং ভেনেজুয়েলার মধ্যকার দ্বিপাক্ষিক বাণিজ্য সম্পর্ক প্রতিবছরই উল্লেখযোগ্য হারে বৃদ্ধি পায়। ২০০৩ সাল থেকে ২০০৮ সাল পর্যন্ত এই দুই দেশের মধ্যকার বাণিজ্যের পরিমাণ প্রায় ৪ গুন বৃদ্ধি পেয়েছে। ২০০৩ সালে এই দুই দেশের মধ্যকার বাণিজ্যের পরিমাণ ছিল ২৪.৯৩ মিলিয়ন (২.৪৯৩ কোটি) মার্কিন ডলারের। অপরদিকে ২০০৮ সালে গিয়ে তা বেড়ে দাঁড়ায় ৯২.২৭ মিলিয়ন (৯.২২৭ কোটি) মার্কিন ডলারে। ২০০৯ সালে এর পরিমাণ আরও বেড়ে দাঁড়ায় ৯৬ মিলিয়ন (৯.৬ কোটি) মার্কিন ডলার, যা ছিল ২০০৩ সালের বাণিজ্যের মূল্যমানের তুলনায় ৪ গুন বেশি।
ভেনেজুয়েলায়, ইন্দোনেশিয়ার প্রধান রপ্তানি পণ্য হল, টেক্সটাইল, তুলা, প্রাকৃতিক রাবার, আঁশ, কাঠজাত পণ্য, ইলেকট্রিক্যাল উপকরণ, জুতা এবং ক্রীড়া সামগ্রী। অপরদিকে ইন্দোনেশিয়ায়, ভেনেজুয়েলার প্রধান রপ্তানি পণ্যের মধ্যে রয়েছে, প্লাস্টিক, চাক্রিক অ্যামাইড, সিলিকন ডাই অক্সাইড এবং অ্যালুমিনিয়াম। ২০০৯ সালে, এই দুই দেশের, দ্বিপাক্ষিক বাণিজ্যে, ইন্দোনেশিয়ার উদ্বৃত্তের পরিমাণ ৭৯.১৯ মিলিয়ন (৭.৯১৯ কোটি) মার্কিন ডলার।
ইন্দোনেশিয়া-হংকং সম্পর্ক
ইন্দোনেশিয়া-হংকং সম্পর্ক, ইন্দোনেশিয়া এবং হংকং এর মাঝে বিদ্যমান দ্বিপাক্ষিক সম্পর্ককে নির্দেশ করে।
হংকংয়ে, ইন্দোনেশিয়ার কোন স্থায়ী দূতাবাস নেই। তবে দূতাবাস না থাকলেও, হংকং এর কসওয়ে বে তে, ইন্দোনেশিয়ার একটি কনস্যুলেট রয়েছে। হংকং চীন এর অধীনে থাকলেও, উপযুক্ত বানিজ্যিক, সামাজিক, সাংস্কৃতিক প্রভৃতি ক্ষেত্রে বাইরের কোন দেশের সঙ্গে সম্পর্ক স্থাপনের ক্ষেত্রে হংকংয়ের সম্পূর্ণ স্বায়ত্তশাসন এর অধিকার রয়েছে।
ইন্দোনেশিয়ার রাজধানী জাকার্তায় অবস্থিত হংকং ইকোনমিক অ্যান্ড ট্রেড অফিস, জাকার্তা, ইন্দোনেশিয়ায় হংকং এর প্রতিনিধিত্ব করে। এর মাধ্যমেই হংকং, ইন্দোনেশিয়া সম্পর্কিত কূটনৈতিক বিষয়াবলী এবং কার্যক্রমের দেখাশোনা করে।
২০১৫ সালে, রপ্তানি বাজার হিসেবে ইন্দোনেশিয়া ছিল, হংকং এর ৭ম বৃহত্তম বাজার। ওই একইবছর, রপ্তানি বাজার হিসেবে হংকং ছিল, ইন্দোনেশিয়ার ১৫তম বৃহত্তম বাজার 
দুই দেশের বাণিজ্য সম্পর্ক দৃঢ়। যার ফলে ইন্দোনেশিয়ার সামগ্রিক রপ্তানির ১.৪ শতাংশ হয় হংকংয়ে। অপরদিকে, হংকং এর সামগ্রিক রপ্তানি পণ্যের প্রায় ২.৩ শতাংশ আসে ইন্দোনেশিয়া হতে।
ফিলিপিনো নাগরিকদের পর, ১,০২,১০০ সংখ্যক মানুষ নিয়ে, হংকংয়ে অবস্থিত ইন্দোনেশিয়ার নাগরিকেরা জাতিগত সংখ্যালঘুদের মাঝে বৃহত্তম। 
হংকংয়ে অবস্থিত প্রায় সব ইন্দোনেশীয় মানুষই, সেখানে স্বল্পমেয়াদে কাজের চুক্তিতে যায়। হংকংয়ে অবস্থিত ইন্দোনেশীয় শ্রমিকেরা, হংকংয়ে অবস্থিত সকল বিদেশি শ্রমিকের সংখ্যার প্রায় ২.৪ শতাংশ।
১৯৯৮ সালের মে মাসে ইন্দোনেশিয়ায় জাতিগত দাঙ্গা দেখা যায়। সেই দাঙ্গায় চীনা ইন্দোনেশীয় ব্যাক্তিদের উপর হামলা চালানো হয়। এই হামলার পর হংকংয়ে অবস্থিত চীনা বিভিন্ন জাতিগোষ্ঠীর সদস্যরা প্রতিবাদ জানায়। এদের মধ্যে হংকং ডেমোক্র্যাটিক পার্টি এর প্রধান মার্টিন লি, এই ঘটনার তীব্র নিন্দা জানিয়ে, ইন্দোনেশিয়ার তৎকালীন রাষ্ট্রপতি, বি যে হাবিবির নিকট আনুষ্ঠানিকভাবে চিঠি লেখেন। 
হংকং এর, চীনের থেকে একটি স্বতন্ত্র নীতিমালা থাকায়, হংকং সরকার, ইন্দোনেশীয় সরকারের বিরুদ্ধে প্রতিবাদ জানায় এবং একই সাথে হংকংয়ে অবস্থানরত ইন্দোনেশীয় শ্রমিকদের বহিষ্কারের হুমকি দেয়। যদিও শেষপর্যন্ত হংকং এই হুমকির বাস্তবায়ন করে নি।
২০১৭ সালের ৩০ এপ্রিল, ইন্দোনেশিয়ার রাষ্ট্রপতি জোকো উইদোদো, ২ দিনের এক রাষ্ট্রীয় সফরে হংকংয়ে যান। সফরের দ্বিতীয় দিন। ১ মে তারিখে, হংকং এর প্রধান নির্বাহী, লিউং চুন ইয়িং, গভর্নমেন্ট হাউসে ইন্দোনেশিয়ার রাষ্ট্রপতিকে স্বাগত জানান। পরে সেখানে এই দুই নেতা বৈঠকে মিলিত হন।
ইন্দোনেশিয়ার রাষ্ট্রপতির সেই সফরে, দুই দেশের সরকারের মধ্যে, সাংস্কৃতিক সমন্বয় এবং শ্রমিক সমন্বয়ের যৌথ ব্যবস্থাপনার ব্যাপারে, সমঝোতা স্মারক সাক্ষরিত হয়।
পূর্ব তিমুরের জনমিতি
পূর্ব তিমুরের জনমিতি বলতে পূর্ব তিমুরের জনসংখ্যা সম্পর্কিত বিভিন্ন পরিসংখ্যান ও বিবরণ বুঝানো হয়। এই নিবন্ধটিতে পূর্ব তিমুরের জনঘনত্ব, শিক্ষা, ধর্ম, জাতিগোষ্ঠী, ভাষা প্রভৃতির ভিত্তিতে জনসংখ্যা সম্পর্কিত তথ্যাবলী সন্নিবেশিত রয়েছে।
সিআইএ ওয়াল্ড ফেক্টবুকের তথ্যানুসারে ২০১৭ সালে পূর্ব তিমুরের মোট জনসংখ্যা ১২,৪২,২৮৩ জন।
জাতিসংঘের হিসাব অনুসারে পূর্ব তিমুরে বর্তমানে জনসংখ্যা বৃদ্ধির হার প্রতি হাজারে ৩০.৭ জন। ঐ তথ্য মতে, ২০০৫-২০১০ সালের মধ্যে প্রতি বছর গড়ে ৪২,০০০ জন করে জন্ম নেয়ার পাশাপাশি ৯,০০০ জন করে মৃত্যবরণ করায় বার্ষিক জনবৃদ্ধি ঘটছে ৩৩,০০০ জন করে। এখানে মোট প্রজনন হার ৪.২; যা শহরাঞ্চলে ৩.৫ এবং গ্রামাঞ্চলে ৪.৬।
জাতিসংঘের হিসাব অনুসারে পূর্ব তিমুরে বর্তমানে জনসংখ্যার ৫৩.৮৫% বা ৫,৭৪,২৬৯ জন কর্মক্ষম (১৫-৬৪ বছর বয়সী) জনগোষ্ঠীর অংশ এবং ৪১.৪৪% বা ৪,৪১,৯০৬ জন শিশু (০-১৪ বছর বয়সী) ও অবশিষ্ট ৪.৭১% বা ৫০,২৩৪ জন বৃদ্ধ (৬৫ + বছর বয়সী) মিলিতভাবে নির্ভরশীল জনগোষ্ঠী।
পূর্ব তিমুরে বেশ কিছু নৃগোষ্ঠীর বসবাস রয়েছে। এর মধ্যে প্রধান দুটি হলো অস্ট্রেনেশিয়ান জনগোষ্ঠী এবং পাপুয়ান জনগোষ্ঠী।
পূর্ব তিমুরের রাস্ট্রীয় ভাষা তেতুুম ভাষা এবং পর্তুগিজ ভাষা ছাড়াও এখানে ইন্দোনেশীয় ভাষা এবং ইংরেজী ভাষাকে সাংবিধানিকভাবে "কাজে ব্যবহার" করার কথা বলা হয়েছে। এখানে মোট ১৬টি ভাষা ব্যবহৃত হয়; যাদের মধ্যে তেতুুুম, গালোলে, মাম্বে ও কিমাক - এই চারটিই প্রধান। তেতুুম ভাষাটি ইউরোপিয়ান ভাষা দ্বারা, বিশেষতঃ পর্তুগিজ ভাষা দ্বারা, ঔপনিবেশিক শাসনের কারনে, প্রভাবিত হয়েছে ব্যাপকভাবে।
পূর্ব তিমুর খ্রিস্টান-সংখ্যাগরিষ্ঠ দেশ; ২০০৫ সালের হিসাব অনুসারে এদেশের জনসংখ্যার ৯৯%-এরও অধিকই খ্রিস্ট ধর্মের অনুসারি। মোট জনসংখ্যার ৯৬.৯% ক্যাথলিক খ্রিস্টান; ২.২% প্রোটেস্ট্যান্ট খ্রিস্টান; ০.৩% ইসলাম ধর্মের এবং অন্যান্য ধর্মের অনুসারী ০.৬% অধিবাসী।
পূর্ব তিমুরে সাক্ষতা গণনা করা হয় ১৫ বছরের উর্ধ বয়সীদের হিসাবে। ২০১৫ সালের হিসাব অনুসারে এদেশের জনসংখ্যার ৬৭.৫% সাক্ষর; যার মধ্যে পুরুষ ৭১.৫% এবং মহিলা ৬৩.৪%।
স্বাধীনতা অর্জনের পর পর পূর্ব তিমুরে ছিলো উচ্চ নিরক্ষরতার হার; তৎকালীন জনসংখ্যার ৫৫% নারী এবং ৪৫% পুরুষ নিরক্ষর ছিলো। প্রাপ্ত বয়স্ক জনসংখ্যার মাত্র ১৮% মাধ্যমিক শিক্ষা এবং তাদের মধ্যে মাত্র ১.৪% উচ্চশিক্ষা সম্পন্নকারী ছিলো। শিক্ষার হার বৃদ্ধিতে শিক্ষা উপকরণ এবং অভিজ্ঞ শিক্ষকের অভাব পূরণই ছিলো মূল চ্যালেঞ্জ। উচ্চ প্রজনন হার এক্ষেত্রে আরেক সমস্যা ছিলো। জাতিসংঘ শিক্ষা প্রতিষ্ঠানের সংখ্যা বৃদ্ধির লক্ষ্যে অনেক শিক্ষককে পুনর্বাসন এবং স্কুল পুনর্বাসন ও পুনর্বাসন করতে সাহায্য করেছে, যার ফলে স্কুলে ভর্তির হার দ্রুত বৃদ্ধি পেয়েছে।
ইন্দোনেশিয়া-চেক প্রজাতন্ত্র সম্পর্ক
ইন্দোনেশিয়া-চেক প্রজাতন্ত্র সম্পর্ক, ইন্দোনেশিয়া এবং চেক প্রজাতন্ত্র এর মাঝে বিদ্যমান দ্বিপাক্ষিক সম্পর্ককে নির্দেশ করে। একই সাথে ইন্দোনেশিয়া এবং চেক প্রজাতন্ত্রের মধ্যে বিদ্যমান ঐতিহাসিক সম্পর্কের দিকটিকেও নির্দেশ করে। ১৯৫০ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। দুই দেশের মধ্যকার দ্বিপাক্ষিক ব্যবসা ও বানিজ্য খাতের প্রসার এবং উন্নতির লক্ষ্যে, উভয় দেশই নিজেদের মধ্যকার সম্পর্ক আরও গভীর এবং জোরদার করার ব্যাপারে একমত হয়েছে।
চেক প্রজাতন্ত্রের রাজধানী প্রাগ শহরে ইন্দোনেশিয়ার একটি স্থায়ী দূতাবাস রয়েছে। অপরদিকে ইন্দোনেশিয়ার রাজধানী জাকার্তায় চেক প্রজাতন্ত্রের একটি স্থায়ী দূতাবাস রয়েছে। ইন্দোনেশিয়ায় অবস্থিত চেক প্রজাতন্ত্রের এই দূতাবাসের নিকট, একই সাথে ব্রুনাই, পূর্ব তিমুর, সিঙ্গাপুর এবং আসিয়ান এর কূটনৈতিক বিষয়াবলী এবং কার্যক্রম এর দায়িত্ব ন্যস্ত রয়েছে। এছাড়াও বালি, মাকাসসার এবং সুরাবায়াতে অবস্থিত চেক প্রজাতন্ত্রের কনস্যুলেটের নিয়ন্ত্রণও এই দূতাবাসের নিকটেই রয়েছে।
চেকোস্লোভাকিয়া এবং ইন্দোনেশিয়ার মধ্যে ১৯৫০ সালে আনুষ্ঠানিকভাবে কূটনৈতিক সম্পর্ক স্থাপিত হলেও, এই দুই দেশের মধ্যকার সম্পর্ক আরও পূর্ব থেকেই বিদ্যমান ছিল। ১৯২৪ সালে, তৎকালীন ডাচ সাম্রাজ্যের উপনিবেশ ডাচ ইস্ট ইন্ডিজ এর রাজধানী বাটাভাতে (বর্তমান জাকার্তা) চেকোস্লোভাক সরকার একটি কনস্যুলেট স্থাপন করে। 
১৯৪৮ সালে, ইন্দোনেশিয়া, প্রাগে, "ইন্দোনেশিয়ান ইনফরমেশন সার্ভিস" চালু করে। ১৯৫০ সালের ২ ফেব্রুয়ারী চেকোস্লোভাকিয়া, ইন্দোনেশিয়ার সার্বভৌমত্বকে স্বীকৃতি প্রদান করে। এরপর, ১৯৫০ সালের ৭ মার্চ চেকোস্লোভাকিয়া ইন্দোনেশিয়ায় কনস্যুলেট স্থাপন করে। ১৯৫৭ সালে এই কনস্যুলেটকে দূতাবাসে উন্নীত করা হয়।
১৯৬৫ সালে, ইন্দোনেশিয়ার কম্যুনিস্ট পার্টির একটি দল ইন্দোনেশিয়ায় অভ্যুত্থান প্রচেষ্টা চালায়।অভ্যুত্থান পরবর্তী সময়ে এই দল প্রাগে নির্বাসিত হিসেবে আশ্রয় গ্রহণ করে।
২০১২ সালের জলাই মাসে, দুই দেশের মধ্যকার আমদানি ও রপ্তানি কার্যক্রমে সহায়তার জন্য, ইন্দোনেশিয়ার, "ইন্দোনেশিয়া এক্সিম ব্যাংক" এবং চেক প্রজাতন্ত্রের, "চেক এক্সপোর্ট ব্যাংক" অর্থনৈতিক সমন্বয়ের ব্যাপারে একটি সমঝোতা স্মারক সাক্ষর করে। ২০১১ সালে, দুই দেশের মধ্যকার বাণিজ্যের মোট পরিমাণ ছিল ৫০০ মিলিয়ন (৫০ কোটি) মার্কিন ডলারের। চেক প্রজাতন্ত্রে, ইন্দোনেশিয়ার রপ্তানি পণ্যের মধ্যে উল্লেখযোগ্য হল, টেক্সটাইল এবং গার্মেন্টস, জুতা, রাবার এবং রাবারজাত পণ্য। অপরদিকে, ইন্দোনেশিয়ায়, চেক প্রজাতন্ত্রের উল্লেখযোগ্য রপ্তানি পণ্য হল, যন্ত্রপাতি, রাসায়নিক দ্রব্য, শক্তি উৎপাদনের যন্ত্রপাতি, ইলেকট্রিক্যাল যন্ত্রপাতি, টেলিযোগাযোগের যন্ত্রপাতি, টেক্সটাইল এবং ভারী যন্ত্রপাতি।
পারাবত এক্সপ্রেস
মহানগর পারাবত এক্সপ্রেস হল বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং পূর্বাংশ সিলেট জেলার সিলেট রেলওয়ে স্টেশনের মধ্যে চলাচল করে। এটি কমলাপুর থেকে সিলেট স্টেশনে চলাচল করে। এটি বাংলাদেশের দ্রুত ও বিলাসবহুল ট্রেনগুলোর একটি।
১৯৮৫ সালের ৪ঠা ডিসেম্বর এরশাদ সরকার ১জোড়া যাএীবাহী লোকো দিয়ে এই ট্রেন উদ্বোধন করেন। আন্তঃ নগর ট্রেন বলে এর পর রেল কর্মচারী উপর চাপ থাকায় এই ট্রেন বিভিন্ন সময় নতুন লোকো পেয়ে এবং বিভিন্ন সুবিধায় অগ্রাধিকার পেয়েছে। আবার সময় পরিবর্তন করতে হয়ে এই ট্রেনের জনপ্রিয়তার কারনে।
ইন্দোনেশিয়া-ফিজি সম্পর্ক
ইন্দোনেশিয়া-ফিজি সম্পর্ক, ইন্দোনেশিয়া এবং ফিজির মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭৪ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সেই সময় প্রাথমিকভাবে নিউজিল্যান্ড এর রাজধানী ওয়েলিংটন -এ অবস্থিত ইন্দোনেশিয়া দূতাবাসের মাধ্যেমেই ফিজি বিষয়ক কূটনৈতিক এবং অন্যান্য কার্যক্রম সম্পন্ন করা হত। পরবর্তীতে, ২০০২ সালের ২২ আগস্ট, প্রয়োজন বিবেচনায় নিয়ে, ফিজির রাজধানী সুভাতে ইন্দোনেশিয়া তাঁদের দূতাবাস স্থাপন করে। এর ৯ বছর পর, ২০১১ সালের ৬ এপ্রিল, ফিজিও ইন্দোনেশিয়ার রাজধানী জাকার্তায় তাঁদের দূতাবাস স্থাপন করে।
দুই দেশের মধ্যকার বাণিজ্যের পরিমাণ তুলনামূলকভাবে অনেক কম। ২০০৭ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৩৬ মিলিয়ন (৩.৬ কোটি) মার্কিন ডলারের। তা সত্ত্বেও, ইন্দোনেশিয়া, ফিজিকে এই ক্ষেত্রে গুরুত্বের সাথেই দেখে। ইন্দোনেশীয় কর্মকর্তাদের মতে, ইন্দোনেশিয়া, ফিজিকে, দক্ষিণ-প্রশান্ত অঞ্চলের বাণিজ্যের প্রবেশদ্বার হিসেবে বিবেচনা করে। "ইন্দোনেশিয়ান সেন্টার ফর স্ট্যাটিস্টিকস" এর মতে, এই দুই দেশের দ্বিপাক্ষিক বাণিজ্যের ক্ষেত্রে প্রচুর বাণিজ্য ঘাটতি রয়েছে এবং এই বাণিজ্য ঘাটতি ফিজির ক্ষেত্রেই বিদ্যমান। ২০০৬ থেকে ২০০৮ সাল পর্যন্ত ৩ বছরে, এই দুই দেশের বাণিজ্যের ক্ষেত্রে, প্রতি বছরই ইন্দোনেশিয়ার উদ্বৃত্তের পরিমাণ বৃদ্ধি পেয়েছে।
২০০৬ সালে ইন্দোনেশিয়ার উদ্বৃত্তের পরিমাণ ছিল ১৮.৬৩ মিলিয়ন (১.৮৬৩ কোটি) মার্কিন ডলার। ২০০৭ সালে যা বেড়ে দাঁড়িয়ে হয় ১৮.৭৪ মিলিয়ন (১.৮৭৪ কোটি) মার্কিন ডলার। ২০০৮ সালে তাঁর আরও বেড়ে হয় ২৩.২৩ মিলিয়ন (২.৩২৩ কোটি) মার্কিন ডলার।
ফিজি, তাঁদের দৈনন্দিন চাহিদার পণ্যসামগ্রীর জন্য বৈদেশিক আমদানির উপর নির্ভরশীল। কারণ এসকল পণ্য স্থানীয়ভাবে উৎপাদন করা সম্ভব হয় হয় না। এসকল ক্ষেত্রে ফিজি মূলত অস্ট্রেলিয়া এবং নিউজিল্যান্ড এর সাথে বাণিজ্য করত। ইন্দোনেশিয়া পরবর্তীতে এই জায়গা নেয়ার চেষ্টা করে। ফিজিতে, ইন্দোনেশিয়ার প্রধান রপ্তানি পণ্যের মধ্যে রয়েছে, কাগজ, টেক্সটাইল, আঁশ, ইলেকট্রিক্যাল যন্ত্রপাতি, গৃহস্থালির সামগ্রী, আসবাবপত্র, খাদ্য, কফি, শ্যাম্পু, সাবান, ডিটারজেন্ট, প্লাস্টিক, রাসায়নিক দ্রব্য, স্বয়ংক্রিয় যন্ত্রাংশ, কৃষিজ যন্ত্রপাতি প্রভৃতি।
প্রারম্ভিকভাবে, দুই দেশের মধ্যকার সম্পর্কের প্রধান ভিত্তি ছিল বাণিজ্য খাত। তবে পরবর্তীতে এই দুই দেশ তাঁদের এই সম্পর্কের দিকটিকে অন্যান্য খাতে নেয়ার ব্যাপারে সম্মত হয়। অন্যান্য খাতের মধ্যে রয়েছে, পর্যটন, ব্যবসা এবং শিক্ষা খাত। ফিজি তাঁদের বহু শিক্ষার্থীকে ইন্দোনেশিয়ার বিশ্ববিদ্যালয়ে পড়ার জন্য পাঠিয়েছে।
২০১৪ সালের ৮ জানুয়ারি, ইন্দোনেশিয়া সরকার, সুভার, নাসোভায় পূর্বপরিকল্পিত, আঞ্চলিক পুলিশ একডেমি গঠনের লক্ষ্যে ৫.২৮ লক্ষ মার্কিন ডলার সহায়তা দান করে। ফিজি ভিত্তিক এই একাডেমিতে মেলেনেশীয়ো দেশগুলোর পুলিশ সদস্যদের প্রশিক্ষণ প্রদান করা হবে।
ইন্দোনেশিয়া-সিরিয়া সম্পর্ক
ইন্দোনেশিয়া-সিরিয়া সম্পর্ক, ইন্দোনেশিয়া এবং সিরিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪৯ সালে, এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সিরিয়া ছিল, প্রথমদিকে, ইন্দোনেশিয়ার স্বাধীনতাকে স্বীকৃতি দেয়া দেশগুলোর মাঝে অন্যতম।
উভয় দেশই ফিলিস্তিন, ইরাক এবং লেবানন বিষয়ে একই মত পোষণ করে। এর পাশাপাশি গোলান হাইটস বিষয়ে, আন্তর্জাতিক পর্যায়ে, ইন্দোনেশিয়া, সবসময় সিরিয়াকে সমর্থন দিয়ে এসেছে। বর্তমানে সিরীয় গৃহযুদ্ধ বিষয়ে ইন্দোনেশিয়া আন্তর্জাতিক মহলে সিরিয়াকে সমর্থন দিয়ে যাচ্ছে এবং এর পাশাপাশি, সিরিয়ার সকল পক্ষকে সহিংসতা বন্ধ করার আহ্বান জানিয়েছে
এর পাশাপাশি, ২০১৪ সালে দেশটি যুদ্ধবিদ্ধস্ত সিরিয়াতে মানবিক সহায়তার জন্য ৫ লক্ষ মার্কিন ডলার সহায়তা দেয়ার সিদ্ধান্ত নিয়েছে। এর আগেও সিরিয়া জাতিসংঘ এর মাধ্যমে এই একই পরিমাণ সাহায্য ২০১২ এবং ২০১৩ সালে সিরিয়াকে অনুদান হিসেবে দিয়েছে।
ইন্দোনেশিয়ার রাজধানী জাকার্তায় সিরিয়ার একটি স্থায়ী দূতাবাস রয়েছে। অপরদিকে সিরিয়ার রাজধানী দামেস্কতে ইন্দোনেশিয়ার একটি স্থায়ী দূতাবাস রয়েছে।
উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।
ইন্দোনেশীয় জাতীয় অভ্যুত্থান এর সময় সিরিয়া সেই রাষ্ট্রগুলোর একটি ছিল, যারা প্রথমদিকেই ইন্দোনেশিয়ার স্বাধীনতাকে সমর্থন করে এবং স্বীকৃতি দেয়। ১৯৪৭ সালে জাতিসংঘতে নিযুক্ত সিরিয়ার প্রতিনিধি, ফারিস আল-খোউরি, "ইন্দোনেশিয়া প্রশ্নে" জাতিসংঘ এর নিরাপত্তা পরিষদে আলোচ্যসুচী প্রেরণ করেন। আর এই পদক্ষেপের মাধ্যমেই ইন্দোনেশিয়ায় ডাচ সাম্রাজ্য এর উপনিবেশ শেষ হয় এবং সর্বশেষে ১৯৪৯ সালে, ডাচদের থেকে ইন্দোনেশিয়ার সার্বভৌমত্ব ইন্দোনেশীয় কর্তৃপক্ষের নিকট দেয়ার সিদ্ধান্ত হয়। সিরিয়া, ইন্দোনেশিয়ার স্বাধীনতাকে স্বীকৃতি দেয়া দ্বিতীয় রাষ্ট্র ছিল। মিশর, প্রথম রাষ্ট্র হিসেবে ইন্দোনেশিয়ার স্বাধীনতাকে স্বীকৃতি দেয়।। এরপর অতি শীঘ্রই ১৯৪৯ সালেই, দুই দেশের মধ্যকার কূটনৈতিক সম্পর্ক স্থাপিত হয়।
১৯৭৭ সালের অক্টোবর মাসে ইন্দোনেশিয়ার তৎকালীন রাষ্ট্রপতি, সুহার্তো এক রাষ্ট্রীয় সফরে সিরিয়া যান। ১৯৯৭ সালের জুন মাসে, সিরিয়ার প্রধানমন্ত্রী, মাহমুদ জুবেই রাষ্ট্রীয় সফরে ইন্দোনেশিয়ায় যান। আবার ২০০৯ সালের জানুয়ারি মাসে সিরিয়ার প্রধানমন্ত্রী নাজি ওত্তরি ইন্দোনেশিয়া সফরে যান।
২০০৩ সালে দুই দেশের মধ্যকার বাণিজ্যের পরিমাণ ছিল ৪৭.০৮ মিলিয়ন (৪.৭০ কোটি) মার্কিন ডলারের। যা ২০০৮ সালে বেড়ে দাঁড়িয়ে হয় ১০০ মিলিয়ন (১০ কোটি) মার্কিন ডলার। এই দুই দেশের মধ্যকার বাণিজ্যে, ব্যাপক বাণিজ্য ঘাটতি রয়েছে এবং এই বাণিজ্য ঘাটতি রয়েছে সিরিয়ার ক্ষেত্রে।
সিরিয়ায়, ইন্দোনেশিয়ার উল্লেখযোগ্য রপ্তানি পণ্য হল, টেক্সটাইল, রাবার, চা, কফি, পাম তেল, কাঠ এবং কাগজ। অপরদিকে, ইন্দোনেশিয়ায়, সিরিয়ার উল্লেখযোগ্য রপ্তানি পণ্য হল, খেজুর, শুঁকনো ফল এবং জলপাই এর তেল।
ইন্দোনেশিয়া-জর্ডান সম্পর্ক
ইন্দোনেশিয়া-জর্ডান সম্পর্ক, ইন্দোনেশিয়া এবং জর্ডান এর মধ্যকার দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। বিশেষ করে মধ্যপ্রাচ্যে সিরীয় গৃহযুদ্ধ বিষয়ে এবং ইসরায়েল-ফিলিস্তিন দ্বন্দ্ব বিষয়ে উভয় দেশই একই চিন্তাধারা ও মত পোষণ করে। 
অর্থনীতি ও বাণিজ্যের ক্ষেত্রেও দুই দেশের সম্পর্ক সমান গুরুত্বপূর্ণ। বর্তমানে আসিয়ান ভুক্ত রাষ্ট্রগুলোর মধ্যে, ইন্দোনেশিয়া, জর্ডানের সবচেয়ে বড় বাণিজ্যিক অংশীদার।
ইন্দোনেশিয়ার রাজধানী জাকার্তায় জর্ডানের একটি স্থায়ী দূতাবাস রয়েছে। অপরদিকে, জর্ডানের রাজধানী আম্মানে ইন্দোনেশিয়ার একটি স্থায়ী দূতাবাস রয়েছে। জর্ডানে অবস্থিত এই ইন্দোনেশীয় দূতাবাসের মাধ্যমেই, ইন্দোনেশিয়ার সাথে ফিলিস্তিন এর কূটনৈতিক ও অন্যান্য কার্যক্রম সম্পন্ন করা হয়।
উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।
১৯৫০ সালে, ইন্দোনেশিয়া এবং জর্ডানের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপনের পর থেকেই দুই দেশের মধ্যে আন্তরিক, ঘনিষ্ঠ এবং বন্ধুত্বপূর্ণ সম্পর্ক বিদ্যমান রয়েছে।
উভয় দেশই একে অপরের ভৌগলিক গুরুত্ব উপলব্ধি করতে পেরেছে। এক্ষেত্রে, ইন্দোনেশিয়া, ফিলিস্তিন এবং ইসরায়েলের প্রবেশদ্বার হিসেবে জর্ডানকে এবং জর্ডান, দক্ষিণপূর্ব এশিয়ায় নিজেদের প্রবেশদ্বার হিসেবে ইন্দোনেশিয়াকে চিন্তা করে। ঐতিহ্যগতভাবে জর্ডান, ফিলিস্তিনে অবস্থিত ইসলাম ধর্মের পবিত্র স্থানে ইন্দোনেশিয়ার মুসলিম এবং ইসরায়েলে অবস্থিত খ্রিস্টান ধর্মের পবিত্রস্থানে ইন্দোনেশিয়ার খ্রিস্টান তীর্থযাত্রীদের প্রবেশদ্বার হিসেবে ব্যবহৃত হয়।
২০০৯ সালে, ইন্দোনেশিয়া এবং জর্ডান সরকার, জর্ডানে অবস্থিত ইন্দোনেশিয়ার শ্রমিকদের কাজের ব্যবস্থা এবং সুরক্ষা দেয়ার বিষয়ে একটি সমঝোতা স্মারকে সাক্ষর করে। বর্তমানে জর্ডানের বিভিন্ন কর্মক্ষেত্রে প্রায় ৩০,০০০ ইন্দোনেশীয় নাগরিক কর্মরত রয়েছেন।
২০১৪ সালের ২৬ ফেব্রুয়ারি বাদশাহ আব্দুল্লাহ বিন আজ হুসেইন এক রাষ্ট্রীয় সফরে ইন্দোনেশিয়ায় যান। সেই সফরে তিনি ইন্দোনেশিয়ার রাষ্ট্রপতি, সুসিলো বামবাং ইয়ুধনো এর সাথে বৈঠক করেন। বৈঠকে উভয় রাষ্ট্রই প্রতিরক্ষা খাতে সমন্বয় বৃদ্ধি করার ক্ষেত্রে নিজেদের আগ্রহ প্রকাশ করে।
২০১৩ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৪৩৮.৫৯ মিলিয়ন (৪৩.৮৫৯ কোটি) মার্কিন ডলারের। যেখানে জর্ডানের পক্ষে উদ্বৃত্তের পরিমাণ ছিল ১৪৮.৯৬ মিলিয়ন (১৪.৮৯৬ কোটি) মার্কিন ডলার। এছাড়াও সম্প্রতি জর্ডান ইন্দোনেশিয়ার সার শিল্পে বিনিয়োগের জন্য তাঁদের আগ্রহ প্রকাশ করেছে এবং এজন্য তাঁরা ইন্দোনেশিয়ায় সার কারখানা প্রতিষ্ঠা করার প্রস্তাব দিয়েছে।
ইন্দোনেশিয়া-ওমান সম্পর্ক
ইন্দোনেশিয়া-ওমান সম্পর্ক, ইন্দোনেশিয়া এবং ওমান এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয় ১৯৭৮ সালে।
ইন্দোনেশিয়া এবং ওমান উভয় দেশই মুসলিমপ্রধান দেশ। এছাড়াও, উভয় দেশের রাষ্ট্রধর্মই ইসলাম। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। পাশাপাশি এই দুই দেশ বিশ্বশান্তি প্রতিষ্ঠা এবং উন্নয়নের ব্যাপারে একই অঙ্গীকারাবদ্ধ। ওমানের রাজধানী মাস্কাটে ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় ওমানের একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: জোট-নিরপেক্ষ আন্দোলন (ন্যাম), অর্গানাইজেশন অব ইসলামিক কোঅপারেশন (ওআইসি) এর সদস্য।
১৩ শতকে, হদ্রোমাউত এবং ওমান অঞ্চলের আরব ব্যবসায়ীরা, বাণিজ্যের উদ্দেশ্যে, পূর্বেদিকে ভারত, ইন্দোনেশীয় অঞ্চল, এমনকি চীন পর্যন্ত যান। ইন্দোনেশিয়ায় ইসলাম এর পরিচয় এবং প্রচারে, এইসকল ব্যবসায়ীরা অত্যন্ত গুরুত্বপূর্ণ ভূমিকা পালন করেন।
১৯৭৮ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। যদিও ২০১১ সাল পর্যন্ত উভয় দেশের কোনটিই নিজেদের দূতাবাস স্থাপন করে নি। ২০১১ সালে মাস্কাটে ইন্দোনেশিয়ার দূতাবাস স্থাপিত হয়।
২০০০ সালের ১৭-১৮ জুন ইন্দোনেশিয়ার রাষ্ট্রপতি, আবদুর রহমান ওয়াহিদ, এক রাষ্ট্রীয় সফরে ওমানে যান।
ইন্দোনেশিয়া ওমানকে একটি সম্ভাবনাময় বাজার হিসেবে বিবেচনা করে। অপরদিকে, ওমান আসিয়ানে ইন্দোনেশিয়ার শক্ত অবস্থানকে গুরুত্বের সাথে বিবেচনা করে। ২০১৩ সালের আগস্ট মাসে, বাণিজ্য সম্ভাবনা অনুসন্ধানে, ওমানের কয়েকজন ব্যবসায়ী ইন্দোনেশিয়া সফরে যান। ইন্দোনেশিয়ার বাণিজ্য মন্ত্রণালয়ের তথ্যানুযায়ী ২০০৮ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৬৬.৪৫ মিলিয়ন (১৬.৬৫ কোটি) মার্কিন ডলারের। ২০১২ সালে যা বেড়ে গিয়ে দাঁড়ায় ৪৬৪.০৩ মিলিয়ন (৪৬.৪০ কোটি) মার্কিন ডলারে। ৪ বছরে বাণিজ্যমূল্যের এই বৃদ্ধির হার ছিল ২৭৯.৫ শতাংশ। তবে এই দ্বিপাক্ষিক বাণিজ্যে বাণিজ্য ঘাটতি রয়েছে। যার ফলে ২০১২ সালে ইন্দোনেশিয়ার উদ্বৃত্তের পরিমাণ ছিল ১১.৬৬ মিলিয়ন (১.১৬ কোটি) মার্কিন ডলার।
ওমানে, ইন্দোনেশিয়ার উল্লেখযোগ্য রপ্তানি পণ্য হল, কাঠ এবং কাঠ নির্মিত পণ্য, বৈদ্যুতিক যন্ত্রপাতি, কাগজ, লোহা, টেক্সটাইল, আসবাবপত্র এবং খাদ্যদ্রব্য। অপরদিকে, ইন্দোনেশিয়ায়, ওমানের উল্লেখযোগ্য রপ্তানি পণ্য হল খনিজ জ্বালানি, অজৈব রাসায়নিক পদার্থ, শিল্প পণ্য প্রভৃতি।
বর্তমানে ৩০ হাজার ইন্দোনেশীয় প্রবাসী নাগরিক ওমানে কাজ করছে এবং প্রায় সবাই প্রয়োজনীয় সুযোগ সুবিধা পান। এখন পর্যন্ত ইন্দোনেশীয় দূতাবাসের নিকট শ্রমিকদের কোনপ্রকার হয়রানি বা সমস্যার ঘটনা আসে নি।
ওমান, ইন্দোনেশিয়ার কাছে, নিজেদের মানবসম্পদের উন্নয়নের জন্য আরও দক্ষ কর্মী পাঠানোর অনুরোধ করেছে। অনুরোধের ক্ষেত্রে ওমান কর্তৃপক্ষ জানায়, বর্তমানে ওমানে কর্মরত অধিকাংশ ইন্দোনেশীয় কর্মী নিম্ন দক্ষ এবং তাঁরা বাসাবাড়িতে কাজ করে।